Ӏамру бин ХӀишам бин МугӀират — ( ) — Мухьаммад пайхамаран  луьра мостагӀех цхьаъ ву, къурайш а, Мухьаммадан нийсархо а ву.

Биографи
Иза ву: Ӏамр бин ХӀишам бин аль-МугӀират бин ӀабдуллахӀ бин Ӏумар аль-Къураши. Бану МахӀзум тайпанах схьаваьлла. Мухьаммад пайхамаран  нийсархохилла иза.

Цуьнан баккъалла йолу цӀе йу Ӏамр йа Абуль Хьакам () йу. Вон амалш йолу дера, вон хӀуманаш долу дера, къинхетам а оьзда воцу дера, цунна цӀе тиллира «Абу ДжаьхӀль» (Цакхетаман да). Абу ДжаьхӀлас йийра дуьххьарлера бусулбан зуда Сумайят. Пайхамар вен гӀерташ, дуккха а зулам дина цо Мухьаммадна. Абу Супьенан къепал кӀелхьара яккха хьама, цо шен эскарца, бусулбан нахаца тӀом бира, Бадран гӀу йоллучохь. Оцу тӀам тӀехь вийра Абу ДжаьхӀль. МостагӀех хьулвелла Къаф лам тӀехь Оркам цӀе йолчу шен асхьабан хӀусамехь хилла Мухьаммад пайхамар . Цигахь иза, сийсазвеш, лаза а веш, цунна дов дина Абу ДжаьхӀала. Иза хиина Мухьаммадан девешина Хьамзатна , талла ваханчуьра цӀа вогӀуш. Гулбеллачу нахана йуккъехь ша диначух дозалла деш, иза дӀа дуьйцуш лаьтташ Абу ДжаьхӀль а волуш, озийна Ӏад а долуш веана тӀе хӀоьттина Хьамзат. ТӀекхоччушехь цо коьртах тоьхна Абу ДжаьхӀлана, йоккха чов а йеш. Орцах хьаьдда Абу ДжаьхӀилан гергарнаш. «Виталаш иза, — аьлла кхеравеллачу Абу ДжаьхӀила, — Хьамзат кӀад ван а дагахь. Ша бакъ долуш, вон лазийна цуьнан вешин кӀант». Ткъа иза ша даран бахьана, Мухьаммада дин хийцар ду, аьлла цо. Хьамзат ша а ца хилла цу хенахь имане веана. Амма шен вешин кӀант лазорна кийра йоьссинчу оьгӀазлонна, кхетамо ца динарг деш, дог хийцина Хьамзатан.
Абу ДжаьхӀль